
Ajutise komisjoni moodustamine

1. Asjaolud ja menetluse käik

Tunnustussüsteem „Eestimaa õpib ja tänab“ töötati välja 2010. aastal Euroopa Sotsiaalfondi programmi „Õppe kvaliteedi parendamine õppeasutuste sise- ja õpitulemuste välishindamissüsteemi arendamise kaudu“ raames. Programmi elluviijad on Haridus- ja Teadusministeerium, SA Innove ja Eesti Haridustöötajate Liit. Tunnustussüsteemi programmi ülesannete seas on hariduse kvaliteedist arusaamade ühtlustamine, tunnustuse saanud asutuse tööga võrdlemise võimaluse andmine. Üleriigilise üldharidusasutuste tunnustussüsteemi raames antakse välja järgmised auhinnad: Aasta lasteaiaõpetaja, Aasta klassiõpetaja, Aasta klassijuhataja, Aasta põhikooli aineõpetaja, Aasta gümnaasiumiõpetaja, Aasta kutseõpetaja, Aasta õppejõud, Aasta tugispetsialist, Aasta õppeasutuse juht, Aasta haridustegu, Aasta hariduse sõber, Elutööpreemia, Aasta Kool. Narva linnas moodustatakse komisjon, mis valib esitatud kandidaatide seast parimad. Tunnustusstatuutide alusel valitakse igast maakonnast, linnast üleriigilisele tasandile igas kategoorias üks kandidaat. Üleriiklik komisjon valib auhinna saajad ning korraldab üleriigilisele tasandile esitatud kandidaatidele tänuürituse.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Narva linna põhimääruse punkti 5.7.3 alusel moodustatakse linnavalitsuse ajutisi komisjone linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb ülesande täitmisega.

3. Otsus

Moodustada Narva Linnavalitsuse üleriigilise üldharidusasutuste tunnustussüsteemi komisjon koosseisus:

	Viktoria Lutus
Aleksei Jevgrafov
	-
-
	Narva Linnavalitsuse Kultuuriosakonna juhataja, komisjoni esimees
Narva linnapea

	Jelizaveta Tšertova
Vjatšeslav Konovalov Irina Janovitš
	-
-

-
	Narva Linnavolikogu hariduskomisjoni esimees
Narva Pähklimäe Gümnaasiumi direktor 

Narva Kreenholmi Gümnaasiumi direktor

	Jekaterina Golubtsova
	-
	Narva Lasteaia Põngerjas direktori kt

	Larissa Degel
	-
	Narva Linnavalitsuse Kultuuriosakonna juhataja asetäitja                          

	Irina Tabakova
	-
	Narva Linnavalitsuse Kultuuriosakonna peaspetsialist

	Polina Frantseva
Juri Afanasjev
	-
-
	Narva Linnavalitsuse Kultuuriosakonna peaspetsialist
Narva Haridustöötajate Liidu esindaja


4. Rakendussätted 

4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 16.05.2018. a korraldus nr 418-k „Ajutise komisjoni moodustamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul                  korralduse teatavakstegemise päevast arvates.
Aleksei Jevgrafov
Linnapea

